ቱርክ በጀማል ካሾጊ ጉዳይ ከሳውዲ አረቢያ መርማሪዎች ጋር እንደምትሰራ አስታወቀች
ቱርክ ሳውዲ አረቢያ ያቀረበችላትን የጋዜጠኛ ጀማል ካሾጊን ጉዳይ በጋራ የማጣራት ሀሳብ ተቀብላለች፡፡አንካራና ሪያድ በአወዛጋቢው ጉዳይ ላይ የሚሰራ ቡድን ያቋቋሙ ሲሆን ቱርክ በበኩሏ በተናጠልም እንደምትሰራ አስታውቃለች፡፡የሳውድ አረቢያ ዜግነት ያለው ጋዜጠኛ ከሳምንት በፊት ኢስታንቡል ከደረሰ ብኋላ ደብዛው መጥፋቱን ተከትሎ በሪያድና ኢስንታቡል መካከል ውጥረት ሰፍኖ ሰንብቷል፡፤አሁን የፕሬዝዳንት ሬሰብ ጣይብ ኤረዶጋን ቃል አቀባይ በሰጡት ቃል መሰረት ሳውዲ የአብረን እንስራ ሀሳብ ማቅረቧን ተከትሎ እያንዳንዱን ፍንጭ ለመመርመር በጋራ ለመስራት መወሰናቸውን ተናግረዋል፡፤የቱርኩ አናዱሉ እንዳስታወቀው የህግ አካላትም ጉዳዩን እያጣሩ ስለመሆኑ በስፋት ዘግቦታል፡፡ፕሬዝዳንት ጣይብ ኤረዶጋን አስቀድመው እንደገለፁትም በሀገሪቱ ውስጥ የሚከናውን እያንዳንዱ እንቅስቃሴ በካሜራ እይታ ወስጥ መሆኑን ተከትሎ ወዝወግቡን የሚፈታ ፍንጭ እንደሚገኝ መግለፃቸውንም መረጃው አስታውሷል፡፡ሀገራቱ በጋራ ለመስራት የመወሰናቸው ዜና መሰማቱን ተከትሎም የሳውዲ ባለስልጣናት ጉዳዩን ለማጣራት ሙሉ ፍቃድ እንደተሰጣቸው የቱርክ የውጪ ጉዳይ ሚኒስቴር አሰታውቀቋል፡፡ካሾጊ የዋሺንግተን ፖስት ዘጋቢ ሲሆን የሳውደረቢያውን ልኡል መሀመድ ቢን ሳልማንን ፖሊሲዎች በመተቸት ይታወቃል፡፡ከቱርካዊት እጮኛው ጋብቻ ለመፈፀም በእቅድ ላይ ሲሆን ኢስንታቡል ወደ ሚገኘው የሳውዲ ቆንፅላ ከ10 ቀናት በፊት ማቅናቱን ተከትሎ አስካሁንም ደብዛው ጠፍቷል፡፡ይህንን ተከትሎ የቱርክ ባለስልጣናት ጋዜጠኛው የተገደለው ኢስታንቡል ድረስ በተላኩ ቡድኖች መሆንን ሲያነሱ ቆይተዋል፡፡ሆኖም ሳውዲ ምክኒያቱን በጭራሽ አትቀበለውም ፡፡ ቱርክ በጉዳዩ የተጠረጠሩ የሳውዲ 15 ባለስልጣናት በኢስታንቡል አታቱርክ አየር መረፊያ በደህንነት ካሜራ መታየታቸውን በእመኝነት እስከማቅረብ ደርሳለች፡፡በጉዳዩ የተጠረጠሩ ሰዎች በአየር ማረፊያው በቅርበት ከሚገኘው ቆንፅላ ጽህፈት ቤትና በአንድ ሆቴሎ መታየታቸውም ተዘግቧል፡፤መቀመጫውን አሜሪካ ያደረገው የሰብዓዊ መብት ተቋም ሳውዲ አረቢያ ከካሾጊ በተያያዝ ያላትን መረጃ እንድታቀርብ አሳስቧል፡፡ጋዜጠኛው ከአገሪቱ የወጣው ከአንድ አመት በፊት ሲሆን ሪያድ በየመን ጦርነት እጇ አንዳለበትና በልኡላን ቤተሰቡ ላይ በሚያቀርበው ትችት ስጋት አድሮበት አንደሆነ ይነገራል፡፡በዚህም የተነሳ ሳውዲ ከጉዳዩ ጀርባ ድብቅ ሴራ ይኖራታል በሚል ከየአቅጣጫው ገፊት አይሎባታል ሲል የዘገበው አልጀዚራ ነው፡፡